stanford-oval/wikipedia huggingface dataset:
Jonathan Soriano
Seurajoukkueura

Soriano on barcelonalaisseura Espanyolin kasvatti. Ensiesiintymisensä edustusjoukkueessa hän teki kaudella 2002–2003 1. joulukuuta 2002 pelatussa ottelussa Rayo Vallecanoa vastaan. Hän ei kuitenkaan vielä onnistunut vakiinnuttamaan pelipaikkaansa edustusjoukkueen kokoonpanossa, ja jatkoi täten reservijoukkueen riveissä.
Kauden 2005–2006 Soriano aloitti Espanyolissa, mutta siirtyi lainalle kauden puolivälissä Segunda Divisiónissa pelanneeseen Almeríaan. Seuraavan kauden 2006–2007 jälkimmäisen puoliskon hän pelasi lainalla Poli Ejidossa. Kaudeksi 2007–2008 hän palasi Espanyoliin ja pelasi yhteensä 24 ottelua sen aikana.
Tammikuussa 2009 hän siirtyi jälleen lainalle, tällä kertaa Albaceteen. Lainansa aikana hänen sopimustaan katalonialaisseuran kanssa ei uusittu ja näin hänestä tuli vapaa pelaaja kauden jälkeen.
Heinäkuussa 2009 Soriano teki sopimuksen Barcelonan reservijoukkueen kanssa, joka pelasi maan kolmanneksi korkeimmalla sarjatasolla Segunda División B:ssä. Hän pelasi ensimmäisen ottelunsa seuran edustusjoukkueessa 28. lokakuuta 2009 Copa del Reyssä Cultural Leonesaa vastaan. Kauden 2009–2010 päätteeksi hän oli joukkueensa paras maalintekijä, 18 osumallaan.
Aiheesta muualla

Kuvia tai muita tiedostoja aiheesta Jonathan Soriano Wikimedia Commonsissa
Sorianon tilastot BDFutbol-sivustolla (englanniksi)
Jukka Kärkkäinen

Jukka Kärkkäinen (s. 4. elokuuta 1961 Kuopio) on suomalainen näyttelijä. Hän on esiintynyt yhteensä noin 30 elokuvassa ja televisiosarjassa.
Kärkkäinen näytteli vuosina 2000–2005 esitetyssä televisiosarjassa Kylmäverisesti sinun. Hänen muita roolejaan on muiden muassa elokuvissa Varasto, Miehen työ sekä Pieniä eroja sekä televisiosarjoissa Kotikatu, Virta ja Raid.
Aiheesta muualla

Jukka Kärkkäinen Elonetissä.
Jukka Kärkkäinen Internet Movie Databasessa. (englanniksi)
Juhlan kunnia

| Juhlan kunnia Pellekaija Pum |
| --- | --- | --- |

Studioalbumin tiedot
 Julkaistu: 20. lokakuuta 2017
 Tyylilaji: lastenmusiikki
 Kesto: 37.46
 Levy-yhtiö: Vinona
Pellekaija Pumin muut julkaisut
| Ota koppi! 2014 | Juhlan kunnia 2017 |   |
Juhlan kunnia on lastenmusiikkiyhtye Pellekaija Pumin studioalbumi, joka julkaistiin 20. lokakuuta 2017. Albumilla on vaikutteita muun muassa suomipopista, bluesista ja folk-musiikista.
Kappaleet

Nostamme hattua – 1.56
Kuperkeikka – 3.06
Kello-Kalle – 1.52
Brässit housuissa – 2.59
Pikkolo – 2.12
Tse tse Topi – 2.07
Laskutaito – 2.10
Bingo – 2.02
Kivi, paperi ja sakset – 2.03
Hiirten häät – 2.38
Nau – 2.03
Osaatko soutaa – 3.23
Ripaska – 1.31
Kukkopilli – 2.25
Kumpi ja Kampi – 2.11
Konkkaronkka – 1.59
Juhlan kunnia – 1.01
Kokoonpano

Pekka Tonttila -  laulu, kitarat, ukulele , huuliharppu, okarina ja perkussiot
Marko Kataja - urut, pianot ja muut kiipparit
Tuula Tonttila - laulu ja perkussiot
Tuomo Kuure - basso, laulu
Hannu Risku - rummut
Judy

| Judy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Judit
Infobox OKNimi-testi OK: 
Judy on naisen etunimi. Se on englantilainen muunnelma Judit-nimestä.
Digi- ja väestötietoviraston mukaan Judy on huhtikuuhun 2024 mennessä ollut Suomessa virallisena etunimenä noin 60 naisella.
Tunnettuja Judy-nimisiä

Judy Allen, brittiläinen kirjailija
Judy Blume (s. 1938), yhdysvaltalainen kirjailija
Judy Buenoano (1943–1998), yhdysvaltalainen sarjamurhaaja
Judy Cassab (1920–2015), australialainen taidemaalari
Judy Chicago (s. 1939), yhdysvaltalainen kuvataiteilija
Judy Collins (s. 1939), yhdysvaltalainen laulaja-lauluntekijä
Judy Cornwell (s. 1940), brittiläinen näyttelijä
Judy-Joy Davies (1928–2016), australialainen uimari ja olympiamitalisti
Judy Davis (s. 1955), australialainen näyttelijä
Judy Diduck (s. 1966), kanadalainen jääkiekkoilija ja olympiamitalisti
Judy Erola (s. 1934), kanadalainen poliitikko
Judy Garland (1922–1969), yhdysvaltalainen näyttelijä ja laulaja
Judy Greer (s. 1975), yhdysvaltalainen näyttelijä
Judy Holliday (1921–1965), yhdysvaltalainen näyttelijä
Judy Kang (s. 1979), kanadalainen viulisti
Judy Zebra Knight (s. 1946), yhdysvaltalainen kanavoija
Judy Landers (s. 1958), yhdysvaltalainen näyttelijä
Judy Lawrence, uusiseelantilainen ilmastotutkija
Judy Loman (s. 1936), yhdysvaltalais-kanadalainen harpisti
Judy Long (s. 1969), kiinalaissyntyinen kanadalainen pöytätennispelaaja
Judy Oakes (s. 1958), brittiläinen kuulantyöntäjä
Judy Shalom Nir-Mozes (s. 1958), israelilainen radio- ja televisiojuontaja
Judy Tyler (1933–1957), yhdysvaltalainen näyttelijä
Judy Woodruff (s. 1946), yhdysvaltalainen toimittaja
Kuvitteellisia Judy-nimisiä

Judy, Punchin vaimo brittiläisessä nukketeatteriesityksessä Punch and Judy
Judy Geller, sivuhahmo televisiosarjassa Frendit
Kesäolympialaiset 1976

Vuoden 1976 kesäolympialaiset pidettiin Montrealissa, Kanadassa 17. heinäkuuta — 1. elokuuta 1976. Turvatoimet olivat ennennäkemättömät edellisissä kesäolympialaisissa koetun Münchenin verilöylyn vuoksi.
Valintaprosessi

Montreal valittiin kisojen isäntäkaupungiksi ennen Moskovaa ja Los Angelesia, jotka saivat järjestettäväkseen kahdet seuraavat olympialaiset.
| Äänestystulokset 12>  toukokuuta 1970 Amsterdam, Alankomaat |
| --- | --- | --- | --- | --- | --- | --- | --- |
| Kaupunki | Maa | Kierros 1 | Kierros 2 |  |  |  |  |
| Montreal |  Kanada | 25 | 41 |  |  |  |  |
| Moskova |  Neuvostoliitto | 28 | 28 |  |  |  |  |
| Los Angeles |  Yhdysvallat | 17 |  |  |  |  |  |
Lajit

Montrealin kesäolympialaisten ohjelmassa oli 198 kilpailutapahtumaa 23 urheilulajissa.
| 0 | 1 | 2 |
| --- | --- | --- |
|   Ammunta   Jalkapallo   Jousiammunta   Judo   Koripallo   Käsipallo   Lentopallo   Maahockey  |   Melonta   Miekkailu   Nykyaikainen viisiottelu   Nyrkkeily   Paini   Painonnosto   Purjehdus   Pyöräily  |   Ratsastus   Soutu   Uimahypyt   Uinti   Vesipallo   Voimistelu   Yleisurheilu  |
Osallistuneet maat

| 0 | 1 | 2 | 3 |
| --- | --- | --- | --- |
|   Alankomaiden Antillit   Alankomaat   Andorra   Antigua ja Barbuda   Argentiina   Australia   Bahama   Barbados   Belgia   Belize   Bermuda   Bolivia   Brasilia   Bulgaria   Caymansaaret   Chile   Costa Rica   Dominikaaninen tasavalta   Ecuador   Egypti   Espanja   Etelä-Korea   Fidži  |   Filippiinit   Guatemala   Haiti   Honduras   Hongkong   Indonesia   Intia   Iran   Irlanti   Islanti   Iso-Britannia   Israel   Italia   Itä-Saksa   Itävalta   Jamaika   Japani   Jugoslavia   Kamerun   Kanada   Kolumbia   Kreikka   Kuuba  |   Kuwait   Libanon   Liechtenstein   Luxemburg   Länsi-Saksa   Malesia   Marokko   Meksiko   Monaco   Mongolia   Nepal   Neuvostoliitto   Nicaragua   Norja   Norsunluurannikko   Pakistan   Panama   Papua-Uusi-Guinea   Paraguay   Peru   Pohjois-Korea   Portugali   Puerto Rico  |   Puola   Ranska   Romania   Ruotsi   San Marino   Saudi-Arabia   Senegal   Singapore   Suomi   Suriname   Sveitsi   Tanska   Thaimaa   Trinidad ja Tobago   Tšekkoslovakia   Tunisia   Turkki   Unkari   Uruguay   Uusi-Seelanti   Venezuela   Yhdysvallat   Yhdysvaltain Neitsytsaaret  |
Osallistuneet maat > Boikotti

Vuoden 1976 kesäolympialaisiin osallistui 92 maata. 31 Afrikan maata boikotoi kisoja Uuden-Seelannin osallistumisen vuoksi, koska se oli kisannut Etelä-Afrikan kanssa rugbyssä samana vuonna. Kansainvälinen olympiakomitea (KOK) ei katsonut voivansa sulkea Uutta-Seelantia kisoista, koska rugby oli tuolloin olympialaisten ulkopuolinen laji. Kisoja boikotoineet Afrikan maat olivat Algeria, Kamerun, Keski-Afrikan tasavalta, Tšad, Kongon kansantasavalta, Egypti, Etiopia, Gabon, Gambia, Ghana, Kenia, Libya, Lesotho, Madagaskar, Malawi, Mali, Marokko, Niger, Nigeria, Sudan, Swazimaa, Tansania, Togo, Tunisia, Uganda, Ylä-Volta ja Sambia. Samasta syystä kisoja boikotoi myös Irak ja Etelä-Amerikan maista Guyana.
Egypti, Tunisia, Kamerun ja Marokko boikotoivat myös kisoja, mutta muutama näiden maiden urheilija ehti osallistua kilpailuihin ennen boikottipäätöstä.
Taiwan boikotoi kisoja, sillä isäntämaa Kanadan hallitus ei ollut tunnustanut maata ja taiwanilaisia ei aluksi päästetty maahan. Monet maat, mukaan lukien Yhdysvallat, uhkasi myös boikotoivansa kisoja tukeakseen Taiwania. Taiwanin sallittiin lopulta osallistua kisoihin, mutta maa päätti kuitenkin boikotoida Kanadassa pidettyjä olympialaisia.
Kisoja boikotoi myös Kiinan kansantasavalta pitkään jatkuneen nimikiistan takia. Manner-Kiina ei tunnustanut Kiinan tasavaltaa ja jäi pois olympialaisista 1950-luvulta lähtien, aina 1980-luvulle asti, protestina Taiwanin osallistumiselle.
Mitalitaulukko

Kisojen menestyksekkäin maa oli Neuvostoliitto.
| Vuoden 1976 kesäolympialaisten mitalitaulukko> Sija | Vuoden 1976 kesäolympialaisten mitalitaulukko> Maa | Vuoden 1976 kesäolympialaisten mitalitaulukko> Kultaa | Vuoden 1976 kesäolympialaisten mitalitaulukko> Hopeaa | Vuoden 1976 kesäolympialaisten mitalitaulukko> Pronssia | Vuoden 1976 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Neuvostoliitto | 49 | 41 | 35 | 125 |
| 2 |  Itä-Saksa | 40 | 25 | 25 | 90 |
| 3 |  Yhdysvallat | 34 | 35 | 25 | 94 |
| 4 |  Länsi-Saksa | 10 | 12 | 17 | 39 |
| 5 |  Japani | 9 | 6 | 10 | 25 |
| 6 |  Puola | 7 | 6 | 13 | 26 |
| 7 |  Bulgaria | 6 | 9 | 7 | 22 |
| 8 |  Kuuba | 6 | 4 | 3 | 13 |
| 9 |  Romania | 4 | 9 | 14 | 27 |
| 10 |  Unkari | 4 | 5 | 13 | 22 |
| 11 |  Suomi | 4 | 2 | 0 | 6 |
| 12 |  Ruotsi | 4 | 1 | 0 | 5 |
Tapahtumia

Romaniaa edustanut voimistelija Nadia Comaneci sai ensimmäisenä telinevoimistelijana suorituksestaan täydet 10 pistettä ja voitti kolme kultamitalia.
Yhdistyneen kuningaskunnan prinsessa Anne osallistui ensimmäisenä brittikuninkaallisena olympialaisiin. Hän oli maansa ratsastusjoukkueen jäsen. Prinsessa Anne oli ainoa naiskilpailija, jolle ei suoritettu sukupuolitestiä.
Kuvagalleria

Waldemar Cierpinski
Bernt Johansson
Osallistuneet maat.
Kisoja boikotoineet maat sinisenä
Juho-Matti Pimiä

Juho-Matti Pimiä Kalevan kisoissa 2008
Juho-Matti Pimiä (s. 28. joulukuuta 1984 Lappeenranta) on suomalainen pituushyppääjä. Hän edustaa Lappeenrannan Urheilu-Miehiä ja häntä valmentaa Markku Mononen.
Pimiä on kilpaillut myös seiväshypyssä. Hän sijoittui kymmenenneksi 17-vuotiaiden MM-kilpailuissa Debrecenissä 2001 tuloksella 470 cm. 19-vuotiaiden EM-kilpailuissa Tampereella 2003 hän karsiutui loppukilpailusta. Fredrikstadissa 2004 hän sai pronssia 22-vuotiaiden Pohjoismaiden mestaruuskilpailuissa. Hän on hypännyt ennätyksekseen 510 cm sekä ulko- (2003) että sisäradoilla (2004).
Pimiä voitti pituushypyn 22-vuotiaiden Pohjoismaiden mestaruuden Århusissa 2006 tuloksella 757 cm. Torinon EM-hallikilpailuissa 2009 hän sijoittui kahdeksanneksi tuloksella 784 cm. Karsintakilpailussa hän hyppäsi sisärataennätyksensä 794 cm. Hän on edustanut Suomea aikuisten maaotteluissa vuodesta 2006 lähtien sijoittuen parhaimmillaan kaksi kertaa toiseksi. Ulkorataennätyksensä 786 cm hän hyppäsi Helsingissä elokuussa 2008.
Aikuisten SM-mitalit

Pituushyppy:
Ulkoradat: 2008 hopeaa
Sisäradat: 2004 kultaa,  2006 hopeaa, 2007 hopeaa, 2008 hopeaa, 2009 hopeaa
Juhlalevy – Pure mua

| Juhlalevy – Pure mua Meiju Suvas |
| --- | --- | --- |

Kokoelmalevyn tiedot
 Julkaistu: 2010
 Formaatti: 2CD
 Tyylilaji: iskelmä
 Kesto: 158.22
 Levy-yhtiö: Warner Music
Listasijoitukset
  Suomen virallinen lista: 24.
Meiju Suvaksen muut julkaisut
| Tähtisarja – 30 suosikkia 2006 | Juhlalevy – Pure mua 2010 | Missä milloin vaan 2012 |
Juhlalevy – Pure mua on suomalaisen Meiju Suvaksen kokoelma-albumi vuodelta 2010.
Kappaleet

| --- | --- |
 CD 1 Mitä näki puut – 3.40  Kaipuu – 3.17  Pure mua – 4.36  Tahdon sinut – 2.54  A huu a heijaa – 2.53  Jos lähdet pois – 3.53  Ilman rakkautesi tulta – 2.45  Andalucian yö – 4.04  Se rakkautta merkitsee – 3.55  Ystäväsi aina – 4.22  Kaunotar ja kulkuri – 3.42  Oot paha – 3.33  Moliendo Café – 3.04  Niin se päättyy rakkaus – 3.04  Ota kii – 3.50  Kun lähdet armeijaan – 4.11  Sukella sieluun asti – 4.10  Sua kaipaan hullun lailla – 3.46  Sydän tietää – 3.18  Villivarsa – 3.15  Kuinka voisit unohtaa – 3.16  Viime yö – 3.44 :  CD 2 Odotan sua – 3.22  Hovi, hovi – 3.18  Muukalainen – 2.49  Tää onnea on – 2.59  Rakkauden muistomerkki – 4.14  Oma maailma – 2.58  Diggi loo – diggi ley – 3.03  Niin taas tee – 3.34  Jos – 4.36  Laulu elämälle – 2.50  Musta haamubändi – 3.00  Rakasta mua – 4.14  Sua suutelen – 3.46  Melkein poltat mun – 3.38  Hokkuspokkus – 3.07  Syttymään saat liekin – 3.22  Liian paljon rahaa – 3.24  Tulit niinkuin laiva – 4.32  Kun saapuu sydänyö – 4.09  Volare – 3.34  Pommi oon – 3.31 (Remix)  Pure mua – 3.22 (Remix)
Aiheesta muualla

Juhlalevy – Pure mua discogs.com -sivustolla
K. A. Castrén

K. A. Castrén voi tarkoittaa ainakin seuraavia henkilöitä:
Karl Alfred Castrén (1845–1873), lehtimies ja historiantutkija
Kaarlo Alarik Castrén (1855–1927), kouluhallituksen kouluneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”K. A. Castrén”, voi hakea sivunnimihaulla, laajalla sivunnimihaulla tai tekstihaulla.
Joutsan seutukunta

| Joutsan seutukunta |
| --- | --- |

 sijainti 
Väkiluku:  4 966 68:nneksi suurin 31.12.2021 
Joutsan seutukunta (vuoteen 2004 Kaakkoisen Keski-Suomen seutukunta) on yksi Suomen seutukunnista. Keski-Suomen maakunnassa. Siihen kuuluu kaksi kuntaa, Joutsa ja Luhanka. Euroopan unionin alueluokitusjärjestelmässä sen  LAU 1 (NUTS 4) -numero on 132. Seutukunta on väkiluvultaan Manner-Suomen pienin ja koko Suomen toiseksi pienin Ålands skärgårdin jälkeen.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Joutsa | 4 110 | 867 | 5 | 9 % | 96 % | 0,3 % | 3 % |
|  | Luhanka | 701 | 215 | 3 | 6.4 % | 99 % | 0 % | 1 % |
|  | yhteensä | 4 811 | 1 082 | 4 |  | 97 % | 0,2 % | 3 % |
Historia

1. tammikuuta 2004 seutukunta vaihtoi nimensä Kaakkoisen Keski-Suomen seutukunnasta Joutsan seutukunnaksi. Hankasalmi ja Toivakka siirtyivät Jyväskylän seutukuntaan.
1. tammikuuta 2008 Leivonmäki liittyi Joutsaan.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
| Joutsan seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 7 580 | 7 580 |
| 1985 | 1985 |    | 7 296 | 7 296 |
| 1990 | 1990 |    | 7 085 | 7 085 |
| 1995 | 1995 |    | 6 913 | 6 913 |
| 2000 | 2000 |    | 6 386 | 6 386 |
| 2005 | 2005 |    | 6 094 | 6 094 |
| 2010 | 2010 |    | 5 884 | 5 884 |
| 2015 | 2015 |    | 5 449 | 5 449 |
| 2020 | 2020 |    | 4 996 | 4 996 |
Lähde: Tilastokeskus.
Aiheesta muualla

Joutsan seutu - Joutsan, Leivonmäen ja Luhangan paikallislehti
Joutsan kunnan kotisivut
Luhangan kunnan kotisivut
Keski-Suomen maakunnan seutukunnat
Juponlammi

| Juponlammi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°40′21″N, 24°56′53″E
Vesistöalue ja valuma-alueen tietoja
Laskujoki:  oja Jänkkäjokeen 
Järvinumero:  67.976.1.005
Mittaustietoja
Pinnankorkeus:  151,2 m  
Rantaviiva:  1,061 km  
Pinta-ala:  7,127 ha  
Saaria:  ei saaria 
 fiJuponlammi 
Juponlammi  on Lapissa Ylitorniolla Raanujärven kylän lähellä sijaitseva lampi.
Maantietoa

Lammen pinta-ala on 7,1 hehtaaria, se on 300 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Jänkkäjoen valuma-alueeseen (67.976) se kuuluu. Lammen vedenpinnan korkeus on 151,2 metriä mpy.
José María Gil-Robles y Quiñones

José María Gil-Robles y Quiñones
José María Gil-Robles y Quiñones (27. marraskuuta 1898 Salamanca – 14. syyskuuta 1980 Madrid) oli espanjalainen poliitikko, joka johti Espanjan toisen tasavallan aikana oikeistolaista ja katolista CEDA-puolueliittoumaa.
Gil-Roblesin poika José María Gil-Robles y Gil-Delgado oli Euroopan parlamentin puhemies.
Elämä

Gil-Robles oli koulutukseltaan lakimies. Valmistumisensa jälkeen hän toimi El Debate -nimisen katolisen sanomalehden toimittajana ja kuului Partido Social Popular -nimiseen oikeistopuolueeseen. Hän kannatti 1920-luvulla Miguel Primo de Riveran diktatorista hallintoa. Kun toinen tasavalta perustettiin vuonna 1931, Gil-Robles liittyi Acción Nacional (myöhemmin Acción Popular) -nimiseen uuteen katoliseen puolueeseen ja tuli valituksi sen edustajana Espanjan parlamenttiin eli cortesiin.
Tasavallan alkuvuosien vasemmistolaiset hallitukset ja etenkin niiden katolisen kirkon vastainen politiikka ärsyttivät monia oikeistolaisia. Gil-Robles oli mukana, kun joukko pieniä oikeistopuolueita perusti helmikuussa 1933 vaaliliitoksi tarkoitetun Confederación Española de Derechas Autónomas (CEDA) -puolueen. Se sai marraskuun 1933 vaaleissa enemmistön parlamenttiin. Presidentti Niceto Alcalá Zamora kuitenkin kieltäytyi nimittämästä Gil-Roblesia pääministeriksi, koska tämän sanottiin toivovan monarkian palauttamista tai korporatistiseen valtiomuotoon siirtymistä. Espanjan vasemmisto piti CEDA:a lähestulkoon fasistisena puolueena, ja Gil-Roblesin tiedettiin vierailleen Saksassa Adolf Hitlerin luona.
Espanjan pääministeriksi nimitettiin keskustalainen Alejandro Lerroux, joka oli riippuvainen CEDA:n tuesta. Lokakuussa 1934 hän joutui ottamaan CEDA:n hallituspuolueeksi, mutta Gil-Robles jätettiin hallituksen ulkopuolelle. Toukokuussa 1935 CEDA:n edustusta Lerroux’n hallituksessa lisättiin ja Gil-Robles nimitettiin sotaministeriksi. Hän nimitti oikeistolaisina tunnettuja kenraaleja tärkeisiin asemiin ja muun muassa siirsi Francisco Francon Marokosta Madridiin armeijan esikuntapäälliköksi. Gil-Robles ja muut CEDA:n ministerit erosivat Joaquín Chapaprietan hallituksesta joulukuussa 1935. CEDA menetti helmikuun 1936 parlamenttivaaleissa enemmistönsä vasemmistopuolueiden kansanrintamalle, vaikka säilyikin suurimpana yksittäisenä puolueena. Gil-Roblesin asema oikeisto-opposition johtajana alkoi pian järkkyä, sillä monet hänen kannattajansa menettivät uskonsa hänen liian rauhanomaisena pidettyyn politiikkaansa ja siirtyivät kannattamaan äärioikeistolaista Falangi-puoluetta. Kun Gil-Roblesin kilpailija, johtava monarkistipoliitikko José Calvo Sotelo joutui heinäkuun 1936 alussa tasavaltalaisten murhaamaksi, oman henkensä puolesta pelännyt Gil-Robles pakeni Ranskan Biarritziin. Hän ei siten ollut Espanjassa sisällissodan puhjetessa muutamaa päivää myöhemmin.
Sisällissodan aikana Gil-Robles tuki kansallismielisiä ja pyrki hankkimaan heille aseita Portugalista. Huhtikuussa 1937 hän ilmoitti CEDA:n lopettaneen toimintansa. Gil-Robles asui vapaaehtoisessa maanpaossa vuosina 1936–1953 ja 1962–1964. Diktaattori Francisco Francon kuoltua vuonna 1975 hän palasi hetkeksi politiikkaan ja yritti perustaa Espanjaan kristillisdemokraattisen puolueen.
Aiheesta muualla

José María Gil Robles (espanjaksi) Biografías y Vidas
Julius Dominicus Pinello

Julius Dominicus Pinello (4. lokakuuta 1836 Turku – 17. joulukuuta 1910 Porvoo) oli suomalainen sotilas ja virka- ja valtiopäivämies.
Pinellon vanhemmat olivat kirjailija, valtiopäivämies Nils Henrik Pinello ja Anna Juliana Schmidt ja puoliso vuodesta 1860 Carolina Sundvall (k. 1866). Pinello palveli ensin sotilaana, vänrikki hänestä tuli 1855, aliluutnantti 1858 ja luutnantti 1863. Sotapalveluksesta Pinello erosi alikapteenina 1868. Hän toimi sitten valtionrautateiden palveluksessa vuoteen 1878 ja myöhemmin liike-elämän palveluksessa Kotkassa ja Pietarissa.
Pinello oli aatelissäädyssä edustaja valtiopäivillä 1877–1878.
June Wallack

| June Wallack> Henkilötiedot |
| --- | --- |
Ammatti:  ääninäyttelijä juontaja
Näyttelijä
Aktiivisena:  1992–
Aiheesta muualla
Viralliset kotisivut
IMDb 
June Wallack on kanadalainen ääninäyttelijä ja juontaja, joka toimii useimmiten kertojaäänenä dokumenttisarjoissa ja ääninäyttelee animaatioissa. Hänet tunnetaan parhaiten Miten se tehtiin dokumenttisarjan 5. tuotantokaudelta.
K. J. Mandelin

Karl Johan Mandelin (15. kesäkuuta 1869 – 22. lokakuuta 1919 Helsingin maalaiskunta) oli suomalainen faktori ja kirjapainonjohtaja, joka toimi vuosina 1906–1910 pilalehti Velikullan päätoimittajana. Hän kirjoitti lehteen nimimerkillä Viksari.
Mandelin työskenteli 21 vuotta faktorina Simeliuksen kirjapainossa Helsingissä, minkä jälkeen hän siirtyi Päivälehden kirjapainon teknilliseksi johtajaksi. Päivälehden lakkauttamisen jälkeen perustettiin vuonna 1904 Helsingin Sanomia varten Helsingin Uusi Kirjapaino Osakeyhtiö, jonka ensimmäisenä kirjapainonjohtajana Mandelin toimi. Sama kirjapaino painoi myös pilalehti Velikultaa, jonka päätoimittajaksi Mandelin tuli. Hänellä oli myös paljon luottamustehtäviä. Hän kuului muun muassa Graafillisen Teollisuuden Harjoittajain Liiton johtoon ja oli Suomen Kirjaltajain apuyhdistyksen puheenjohtaja.
Mandelin kuoli sydänhalvaukseen 50-vuotiaana kotonaan Helsingin maalaiskunnan Pukinmäessä, jossa hän kuului paikalliseen vapaapalokuntaan ja suojeluskuntaan.
Julius Constantin Sundman

Julius Constantin Sundman (24. syyskuuta 1828 Tammisaari – 12. toukokuuta 1893 Helsinki) oli Venäjän keisarillisessa armeijassa palvellut suomalainen kenraalimajuri.
Julius Constantin Sundmanin vanhemmat olivat Salomon Sundman ja Antoinette Carolina Lovisa Hultman ja puoliso vuodesta 1869 vapaaherratar Agneta Maria Mellin. Sundman tuli vuonna 1845 nuoremmaksi aliupseeriksi Henkivartioväen Suomen tarkk’ampujapataljoonaan. Vuonna 1849 hänet ylennettiin vänrikiksi ja siirrettiin palvelukseen 2. tarkk’ampujapataljoonaan. Aliluutnantiksi Sundman yleni 1852. Vuonna 1855 hänet siirrettiin takaisin Henkivartioväen Suomen tarkk’ampujapataljoonan, jossa hän toimi kouluttajana. Luutnantiksi hänet ylennettiin 1859.
Vuosina 1861–1862 Sundman suoritti upseeritarkk’ampujakoulun kurssin Pietarissa, alkuvuonna 1863 hänet ylennettiin alikapteeniksi ja määrättiin Henkivartioväen Suomen tarkk’ampujapataljoonan 2. komppanian vt. päälliköksi. Hänet ylennettiin kapteeniksi joulukuussa 1863 ja vakinaistettiin komppanianpäällikön tehtävään 1865. Everstiluutnantiksi Sundman ylennettiin 1874. Turkin sodassa 1877–1878 hän toimi Henkivartioväen Suomen tarkk’ampujapataljoonan komppanianpäällikkönä, sodan lopulla kesäkuussa 1878 hänet ylennettiin everstiksi. Vuonna 1880 Sundman määrättiin Henkivartioväen 7. Hämeenlinnan tarkk’ampujapataljoonan komentajaksi. Tästä tehtävästä ja samalla sotapalveluksesta hän sai eron kenraalimajurina heinäkuussa 1890. Sotilasuransa jälkeen Sundman valittiin Suomen sotaväen leski- ja orpokassan taloudenhoitajaksi, mitä tehtävää hän hoiti aina kuolemaansa asti.
Jukka Kurttila

Jukka Kurttila (s. 11. tammikuuta 1964 Helsinki) on suomalainen yritysjohtaja. Hän on toiminut mainosalalla, mutta ostettuaan yhdessä muiden kanssa vuonna 2014 Finlaysonin hän on toiminut sen toimitusjohtajana.